**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻՄԱՐԶԻԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

«14» փետրվարի2023 թվականի N\_\_\_-Լ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿՈՇՏ ԿԵՆՑԱՂԱՅԻՆ ԹԱՓՈՆՆԵՐԻ ԿԱՌԱՎԱՐՄԱՆ 2023-2026թթ. ԶԱՐԳԱՑՄԱՆ ԾՐԱԳԻՐԸ (ՌԱԶՄԱՎԱՐԱԿԱՆ ՊԼԱՆ) ՀԱՍՏԱՏԵԼՈՒ ՄԱՍԻՆ**

Հիմք ընդունելով «Տեղական ինքնակառավարման մասին» օրենքի 18-րդ հոդվածի 1-ին մասի 4-րդ կետի պահանջները՝ **Գյումրի համայնքի ավագանին որոշում է.**

1.Հաստատել Հայաստանի Հանրապետության Շիրակի մարզի Գյումրի համայնքի կոշտ կենցաղային թափոնների կառավարման 2023-2026թթ. զարգացման ծրագիրը (ռազմավարական պլան)` համաձայն հավելվածի:

2. Սույն որոշումն ուժի մեջ է մտնում հրապարակման հաջորդող օրվանից:

**Կողմ (­­­\_\_) Դեմ (\_\_) Ձեռնպահ (\_\_)**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**ՀԱՄԱՅՆՔԻ ՂԵԿԱՎԱՐ \_\_\_\_\_\_\_\_\_\_\_\_\_\_\_\_\_\_\_\_\_**

**(Կ. Տ.)**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿՈՇՏ ԿԵՆՑԱՂԱՅԻՆ ԹԱՓՈՆՆԵՐԻ ԿԱՌԱՎԱՐՄԱՆ 2023-2026թթ. ԶԱՐԳԱՑՄԱՆ ԾՐԱԳԻՐԸ (ՌԱԶՄԱՎԱՐԱԿԱՆ ՊԼԱՆ) ՀԱՍՏԱՏԵԼՈՒ ՄԱՍԻՆ» ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

«Տեղական ինքնակառավարման մասին» Հայաստանի Հանրապետության օրենքի 12-րդ հոդվածը սահմանում է համայնքի պարտադիր խնդիրները, որոնց համատեքստում, նույն օրենքի 10-րդ հոդվածի 9-րդ մասի համաձայն՝ տեղական ինքնակառավարման մարմինները օրենքով սահմանված կարգով պարտավոր են առաջնահերթությամբ ապահովել համայնքի պարտադիր խնդիրների լուծման նպատակով սահմանված սեփական լիազորությունների կատարումը:

Հարկ է արձանագրել, որ համայնքի պարտադիր խնդիրների շարքում, ի թիվս այլ խնդիրների, սահմանված է հետևյալը. համայնքի բնակավայրերի կառուցապատումը, բարեկարգումը և կանաչապատումը, ***համայնքի աղբահանությունը և սանիտարական մաքրումը, կոմունալ տնտեսության աշխատանքների ապահովումը***, ինչպես նաև համայնքային գերեզմանատների պահպանումը և գործունեության ապահովումը.: Միաժամանակ, ուշադրության է արժանի այն հանգամանքը, որ թափոնների կառավարման և աղբահանության կազմակերպման և իրականացման մասով, օրենսդրական կարգավորումներ են նախատեսված նաև «Աղբահանության և սանիտարական մաքրման մասին» և «Թափոնների մասին» Հայաստանի Հանրապետության օրենքներով:

Ինչպես և համայնքի տեղական ինքնակառավարման մարմիններին օրենքով վերապահված այլ բնագավառներում, այնպես էլ թափոնների կառավարման, աղբահանության և սանիտարական մաքրման կազմակերպման բնագավառում, անհրաժեշտություն է առաջանում, բացի ազգային մակարդակում մշակված քաղաքականությունից, մշակել պլանավորում ենթադրող տեղական (համայնքային) քաղաքականություն, որով հստակ կսահմանվեն տվյալ ոլորտում համայնքի տեղական ինքնակառավարման մարմինների առաջիկա տարիների գերակայություններն ու առաջնահերթությունները և իհարկե՝ գործողություններն ու միջոցառումները:

Սույն հիմնավորման կարգավորման առարկա հանդիսացող «Հայաստանի Հանրապետության Շիրակի մարզի Գյումրի համայնքի կոշտ կենցաղային թափոնների կառավարման 2023-2026թթ. զարգացման ծրագիրը (ռազմավարական պլան) հաստատելու մասին» Գյումրի համայնքի ավագանու որոշման նախագիծը բխում է, համայնքում կոշտ կենցաղային թափոնների կառավարման տեղական քաղաքականություն մշակելու և այն որպես համայնքի տեղական ինքնակառավարման մարմինների տվյալ ոլորտում գործունեության ուղենիշ դիտարկելու իրավակիրառական անհրաժեշտությունից:

Ավագանու որոշման նախագիծը մշակվել է հիմք ընդունելով «Տեղական ինքնակառավարման մասին» օրենքի 18-րդ հոդվածի 1-ին մասի 4-րդ կետի պահանջները, համաձայն որի, համայնքի ավագանին հաստատում է համայնքի զարգացման ծրագրերը: Ըստ էության, համայնքը, բացի հնգամյա զարգացման ծրագրից, վերը մեջբերված իրավանորմի համատեքստում, կարող է ունենալ նաև ոլորտային զարգացման ծրագրեր: Նշված պնդման շրջանակում, հարկ է նկատել, որ Հայաստանի Հանրապետության Շիրակի մարզի Գյումրի համայնքի կոշտ կենցաղային թափոնների կառավարման 2023-2026թթ. զարգացման ծրագիրը (ռազմավարական պլան) լիարժեքորեն տեղավորվում է այդ տրամաբանության մեջ:

«Հայաստանի Հանրապետության Շիրակի մարզի Գյումրի համայնքի կոշտ կենցաղային թափոնների կառավարման 2023-2026թթ. զարգացման ծրագիրը (ռազմավարական պլան) հաստատելու մասին» Գյումրի համայնքի ավագանու որոշման նախագիծը մշակվել է ՀՀ ներպետական օրենսդրության կարգավորումների համատեքստում և համահունչ է Հայաստանի Հանրապետության կառավարության 2021 թվականի ապրիլի1-ին ընդունված՝ «Աղբահանության համակարգի ռազմավարությունը և ռազմավարության կիրարկումն ապահովող **2021-2023 թվականների միջոցառումների ծրագիրը հաստատելու»**N464-Լ որոշմամբ սահմանված նպատակներին և գործողություններին:

Սույն հիմնավորման կարգավորման առարկա հանդիսացող՝ «Հայաստանի Հանրապետության Շիրակի մարզի Գյումրի համայնքի կոշտ կենցաղային թափոնների կառավարման 2023-2026թթ. զարգացման ծրագիրը (ռազմավարական պլան) հաստատելու մասին» Գյումրի համայնքի ավագանու որոշման նախագծի ընդունմամբ, կսահմանվեն համայնքային մակարդակում՝ կոշտ կենցաղային թափոնների կառավարման բնագավառում, Գյումրի համայնքի տեղական ինքնակառավարման մարմինների առաջիկա չորս տարիների քաղաքականությունը: Մասնավորապես՝ կսահմանվեն այդ բնագավառում համայնքում իրականացվելիք ծրագրերի և գործողությունների առաջնահերթությունները, գերակայությունները, նպատակները, աշխատանքների կազմակերպման սկզբունքները, ծրագրային գործողությունները և միջոցառումները:

Ավագանու որոշման նախագծի ընդունումը հնարավորություն կընձեռի առավել չափելի դարձնելու Գյումրի համայնքում առաջիկա տարիներին՝ կոշտ կենցաղային թափոնների կառավարման ոլորտում իրականացվելիք ծրագրերի արդյունքները, մշտադիտարկելու և վերահսկելու այս ոլորտում իրականացվելիք աշխատանքները, ինչն իր հերթին համաչափորեն կստեղծի բավարար պայմաններ, գնահատելուկոշտ թափոնների կառավարման ոլորտում համայնքի հիմնական դերակատարների կողմից իրականացվող աշխատանքների արդյունավետությունը:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿՈՇՏ ԿԵՆՑԱՂԱՅԻՆ ԹԱՓՈՆՆԵՐԻ ԿԱՌԱՎԱՐՄԱՆ ՌԱԶՄԱՎԱՐԱԿԱՆ ՊԼԱՆԸ ՀԱՍՏԱՏԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Շիրակի մարզի Գյումրի համայնքի կոշտ կենցաղային թափոնների կառավարման ռազմավարական պլանը հաստատելու մասին» որոշման ընդունմամբ Գյումրի համայնքի 2023 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում։